******

**Optimal belysning til styretavlen med LED teknologi**

Med LED teknologi og integreret optik giver de nye PLD kabinet armaturer fra Phoenix Contact klart lys i styretavlen helt ned til den nederste del af tavlen.

Armaturerne er nemme at installere uden brug af værktøj. Produktprogrammet består udover kablings- og monteringstilbehør, af to ydelsesklasser. Class 600 armaturer har et bredt AC indgangsområde og kan forbindes i serie. De tændes og slukkes automatisk ved hjælp af en integreret bevægelsessensor

De kompakte class 400 armaturer forsynes med 24 V DC. Der kan vælges mellem tre længder armaturer, og det drejelige lysvindue sikrer en perfekt placering i en række styretavlers bredde og installationsdybde. Armaturerne kan også forbindes i serie og kan enten tændes og slukkes manuelt med en kontakt eller automatisk med dørkontakt.

For yderligere information kontakt Product Manager Per Andersen, pandersen@phoenixcontact.dk eller vores kundeservice på telefon 36 77 44 11.